laion/Wikipedia-Exotic huggingface dataset:
বলে দাও

বলে দাও ২০১৮ সালে মুক্তিপ্রাপ্ত বাংলা ভাষায় রচিত একক পপ সঙ্গীত। প্রণয়ধর্মী এই একক সঙ্গীত বা গানের গীতি লিখেছেন সোহেল আরমান। অদিত রহমান, হাসিব ও দোলার সুরে সঙ্গীত আয়োজন ও কন্ঠ দিয়েছেন অদিত রহমান নিজেই। গানটি ২০১৮ সালের ভালবাসা দিবস উপলক্ষে নির্মাণ ও মুক্তি দেয়া হয়। এই গানের সঙ্গীত ভিডিও'তে অভিনয় করেন তাসকিন রহমান ও শেহতাজ মুনিরা হাসেম। ফ্যাটম্যান ফিল্মস ও ইনফিনিট মিডিয়া প্রযোজনায়, এটা তাসকিন রহমান অভিনীত প্রথম সঙ্গীত বা 'মিউজিক' ভিডিও। তানিম রহমান অংশু'র পরিচালনায় ঢাকার ওয়ারীর 'টিউন অ্যান্ড বাইট' মিউজিক লাউঞ্জে 'বলে দাও' গানের দৃশ্য ধারণ করা হয়। চিত্র গ্রহণ পরবর্তী 'ভিজুয়াল ইফেক্ট' সম্পাদনা 'চকডাস্ট স্টুডিও'তে করা হয়। এই সঙ্গীত ভিডিও'র দৃশ্য ধারণের সময় তাসকিন 'যদি একদিন' চলচ্চিত্রে অভিনয় করছিলেন। গানের দৃশ্যায়নে তাসকিন, শেহতাজ ছাড়াও অদিত রহমানকে গাইতে দেখা যায়। গায়ক - অদিত রহমান গীতিকার - সোহেল আরমান সঙ্গীত পরিচালক -অদিত রহমান সুরকার - অদিত রহমান, হাসিব ও দোলা চিত্র গ্রহণ - মিছিল সাহা সম্পাদনা - বামী রহমান পরিচালনা - তানিম রহমান অংশু ১ ফেব্রুয়ারি, ২০১৮-তে অদিত রহমানের নিজস্ব ইউটিউব চ্যানেল হতে মুক্ত করার কথা থাকলেও পরবর্তীতে দেখাও টিভি'র ইউটিউব চ্যানেল হতে ৪ ফেব্রুয়ারি, ২০১৮ তে ৬ মিনিট ৪৫ সেকেন্ডের সঙ্গীত ভিডিও মুক্তি দেয়া হয়। "তাসকিনের নায়িকা শেহতাজ"। RTV Online। ২০১৮-১০-২৪। সংগ্রহের তারিখ ২০১৯-১২-০৮।  "নীল নয়নের তাসকিন এবার গানের মডেল"। banglanews24.com। ২০১৮-০১-২৪। সংগ্রহের তারিখ ২০১৯-১২-০৮।  "তাসকিন-শেহতাজের ভিডিও"। বাংলাদেশ প্রতিদিন। ২০১৮-০১-২৫। সংগ্রহের তারিখ ২০১৯-১২-০৮।  "জুটিবদ্ধ তাসকিন-শেহতাজ, তবে..."। প্রথম আলো। ২০১৮-০১-২৫। সংগ্রহের তারিখ ২০১৯-১২-০৮।  "মিউজিক ভিডিওতে তাসকিন"। The Daily Nayadiganta। ২০১৮-০১-২৭। ২০১৯-১২-০৮ তারিখে মূল থেকে আর্কাইভ করা। সংগ্রহের তারিখ ২০১৯-১২-০৮।  "প্রথমবার মিউজিক ভিডিওতে তাসকিন"। www.bhorerkagoj.com। ২০১৮-০১-২৫। ২০১৯-১২-০৮ তারিখে মূল থেকে আর্কাইভ করা। সংগ্রহের তারিখ ২০১৯-১২-০৮।  "মিউজিক ভিডিও নিয়ে আসছেন তাসকিন"। Ekushey TV। ২০১৮-০১-২৪। সংগ্রহের তারিখ ২০১৯-১২-০৮।  "Bole Dao | বলে দাও | Adit | Taskeen | Shahtaj | Bangla new song 2018"। ইউটিউব। ২০১৮-০২-০৪। সংগ্রহের তারিখ ২০১৯-১২-০৮।  "এবার তাসকিন-শেহতাজ একসঙ্গে"। archive1.ittefaq.com.bd। ২০১৮-০২-০১। ২০১৯-১২-০৮ তারিখে মূল থেকে আর্কাইভ করা। সংগ্রহের তারিখ ২০১৯-১২-০৮।  "অদিতের গানে মডেল হলেন তাসকিন রহমান"। বিডিনিউজ টোয়েন্টিফোর। ২০১৮-০১-২৪। ২০১৯-১২-০৮ তারিখে মূল থেকে আর্কাইভ করা। সংগ্রহের তারিখ ২০১৯-১২-০৮।  "রোমান্টিক তাসকিন, সঙ্গে শাহতাজ"। Bangla Tribune। ২০১৮-০২-০৮। ২০১৯-১২-০৮ তারিখে মূল থেকে আর্কাইভ করা। সংগ্রহের তারিখ ২০১৯-১২-০৮।  ইউটিউবে 'বলে দাও' সঙ্গীত নিয়ে ইন্ডিপেন্ডেন্ট টিভি'র প্রতিবেদন টেমপ্লেট:তাসকিন রহমান অভিনীত চলচ্চিত্র
অস্তিত্বহীন সত্য

যুক্তিবিজ্ঞান এবং গণিতে অস্তিত্বহীন সত্য (ইংরেজি: vacuous truth) বলতে সেই বিবৃতিকে বুঝানো হয়, যেখানে শূণ্য সেটের সকল উপাদানের নিজস্ব প্রোপার্টি থাকবে। উদাহরণস্বরূপঃ আমি যদি বলি ব্রহ্মদত্তি বেল গাছে বসবাস করে এটা একটি অস্তিত্বহীন সত্য কারণ ব্রহ্মদত্তির কোন অস্তিত্বই নেই।
বদিউল আলম মজুমদার

বদিউল আলম মজুমদার (জন্ম ফেব্রুয়ারি ১৯৪৬) একজন বাংলাদেশি অর্থনীতিবিদ, উন্নয়নকর্মী, রাজনীতি বিশ্লেষক, স্থানীয় সরকার ও নির্বাচন বিশেষজ্ঞ। তিনি যুক্তরাষ্ট্রভিত্তিক দাতব্য সংস্থা ‘দি হাঙ্গার প্রজেক্ট’-এর বাংলাদেশি শাখার পরিচালক ও বৈশ্বিক সহ-সভাপতি হিসেবে দায়িত্ব পালন করছেন। এছাড়া তিনি নাগরিক সংগঠন ‘সুজন-সুশাসনের জন্য নাগরিক’-এর প্রতিষ্ঠাতা সম্পাদক। বদিউল আলম ১৯৪৬ সালের ফেব্রুয়ারিতে কুমিল্লা জেলার লাকসাম উপজেলার পোলাইয়া গ্রামে জন্মগ্রহণ করেন। ১৯৬২ সালে তিনি উচ্চ মাধ্যমিক সম্পন্ন করে একই বছর ঢাকা বিশ্ববিদ্যালয়ে ভর্তি হন এবং সেখান থেকে স্নাতক সম্পন্ন করেন। পরবর্তীতে যুক্তরাষ্ট্রের ক্যালিফোর্নিয়ার ক্ল্যারমন্ট গ্র্যাজুয়েট স্কুল থেকে স্নাতকোত্তর এবং কেস ওয়েসটার্ন রিভার্স বিশ্ববিদ্যালয় থেকে পিএইচডি ডিগ্রি অর্জন করেন। বদিউল আলম ১৯৬৯ সালে তিনি ঢাকা বিশ্ববিদ্যালয়ের বাণিজ্য অনুষদে প্রভাষক হিসেবে যোগদান করেন। ১৯৭০ সালে উচ্চ শিক্ষার জন্য যুক্তরাষ্ট্র গমন করার পর, উচ্চ শিক্ষা শেষ করে ১৯৭৭ সাল থেকে ১৯৯১ সাল পর্যন্ত সিয়াটোল ইউনিভার্সিটি, ওয়াশিংটন স্টেট ইউনিভার্সিটি ও সেন্ট্রাল ওয়াশিংটন ইউনিভার্সিটিতে শিক্ষকতা করেন। এছাড়া ১৯৮০ সালে কিছুকাল তিনি মার্কিন মহাকাশ গবেষণা সংস্থা নাসায় পরামর্শক হিসেবেও কাজ করেন। ১৯৯১ সালে তিনি বাংলাদেশে ফিরে আসেন এবং ১৯৯৩ সালের মাঝামাঝিতে দি হাঙ্গার প্রজেক্টের সাথে যুক্ত হন। ২০০১ সালে তত্ত্বাবধায়ক সরকারের সময় তিনি বাংলাদেশ পল্লী উন্নয়ন একাডেমীর (বার্ড) বোর্ড অব গভর্নরস্-এর একজন সদস্য হিসেবে দায়িত্ব পালন করেন। তিনি ট্রান্সপারেন্সি ইন্টারন্যাশনাল বাংলাদেশের উপদেষ্টা পরিষদের একজন সদস্য হিসেবেও দায়িত্ব পালন করছেন। ড. ইউনুসের অন্তর্বর্তীকালীন সরকারের আমলে তিনি নির্বাচন ব্যবস্থা সংস্কার কমিশনের প্রধান হিসেবেও দায়িত্ব পালন করেন। "কে এই বদিউল আলম মজুমদার?"। মানবজমিন। সংগ্রহের তারিখ ৪ মার্চ ২০১৯।  "দি হাঙ্গার প্রজেক্ট স্টাফ"। ২১ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৫।  সুজন (সুশাসনের জন্য নাগরিক) "ড. বদিউল আলম মজুমদার এর ব্যক্তিগত ওয়েবসাইট"। ২৭ জুন ২০১৫ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৫।
কালেরপাড়া জামে মসজিদ

কালেরপাড়া জামে মসজিদ বগুড়া জেলার ধুনট উপজেলা এর ৪ কিলোমিটার উত্তরে কালেরপাড়া গ্রামে অবস্থিত। এটির গোড়াপত্তন ঘটে ১৫৫২ সালে। গ্রামের ৫০০র বেশি পরিবার এই মসজিদে নামাজ আদায় করেন। জুম্মা ও তারাবির জামাতে মেয়েরাও অংশগ্রহণ করে। এই মসজিদটি ২ বার পুনঃনির্মাণ করা হয়। মুসল্লির সংখ্যা বৃদ্ধি পাওয়ার কারণে বর্তমান (২০১৯ সাল) এটির ৩য় বারের মতো পুনঃনির্মাণ এর কাজ চলছে। কালেরপাড়া জামে মসজিদ অতি প্রাচীন মসজিদ। ৪০০ বৎসর পূর্বে ১৫৫২ সালে এই মসজিদের গোড়াপত্তন হয়। মসজিদটি প্রথমে খড়ের চৌচালা গৃহ ছিল। ১৮৬০ সালে পুনঃনির্মাণকালে করগেট টিনের ছাউনি দেওয়া হয়। ১৯৭২ সালে স্থায়ী ইমারত নির্মাণে করা হয়। তখন মসজিদটির পরিমাপ ছিল ২১.৩৭ মি/ ১৭.৪৬ মি। বর্তমানে (২০১৯ সাল) মসজিদটির সম্প্রসারণ ও পুনঃনির্মাণ কাজ শুরু হয়েছে। যাতে ৪ তোলা বিশিষ্ট একটি ভবন নির্মাণ করার পরিকল্পনা করা হয়েছে এবং মসজিদটির সম্প্রসারণ করা হবে। এই সমাজের মুসল্লিরা এই একটিমাত্র মসজিদে একত্রিতভাবে নামাজ আদায় করেন। গ্রামের ৫০০ ও অধিক পরিবাবের লোক এই মসজিদ এ নামাজ আদায় করেন। এই মসজিদে প্রতি শুক্রবারের জুম্মা ও রমজানের তারাবির জামাতে বিপুল সংখ্যক মহিলা মুসল্লি জামাতে শরিক হন। মসজিদের নামে কয়েক একর জমি আছে। আজ থেকে ২০০ বছর পূর্বেও কালেরপাড়া পার্শ্ববর্তী ৪/৫ টি গ্রামের মুসল্লিরা এই মসজিদে নামাজ আদায় করতেন।
সীতাপুর জেলা

সীতাপুর জেলা হল ভারতের উত্তরপ্রদেশ রাজ্যের জেলা, এবং সীতাপুর শহর হল জেলা সদর। সীতাপুর জেলা লখনউ বিভাগের একটি অংশ। সীতাপুর ২৭.৫৭° উত্তর অক্ষাংশ এবং ৮০.৬৬° পূর্ব দ্রাঘিমাংশে অবস্থিত। এটির গড় উচ্চতা ১৩৮ মিটার (৪৫২ ফুট)। এটি গাঙ্গেয় সমভূমিতে অবস্থিত, উত্তর-পশ্চিমে এটি সমুদ্রপৃষ্ঠ থেকে ১৫০ মিটার উচ্চ, দক্ষিণ-পূর্বের উচ্চতা ১০০ মিটার পর্যন্ত। এখানে অসংখ্য নদী এবং জলাশয় আছে। এতে অনেক অগভীর পুকুর এবং প্রাকৃতিক জলাধার রয়েছে, যেগুলি বর্ষাকালে উপচে পড়ে, তবে গ্রীষ্মকালে কিছু জায়গায় শুকিয়ে যায়। সীতাপুর জেলার দক্ষিণে বড়বাঁকী জেলা, পশ্চিমে হারদোই জেলা, উত্তরে খেরি জেলা। সীতাপুর জেলা প্রায় ৫৭৪৩ বর্গকিলোমিটার এলাকা নিয়ে বিস্তৃত। এই জেলা ভারতের হিন্দি বলয়ের অন্তর্গত। সীতাপুরের জলবায়ু নাতিশীতোষ্ণ। এখানে গ্রীষ্মে বৃষ্টিপাত ভাল হয়, শীতকাল বৃষ্টিপাত হয় না বললেই চলে। সীতাপুরে, গড় বার্ষিক তাপমাত্রা ২৪.৯ ডিগ্রি সেন্টিগ্রেড; এখানে গড় বৃষ্টিপাত ১১৯৩ মিমি। ফেব্রুয়ারির মাসে তাপমাত্রার বৃদ্ধি ধীরে ধীরে শুরু হয় এবং মার্চ ও এপ্রিলের মধ্যে তাপমাত্রা দ্রুত বাড়ে, যদি না পুবের আর্দ্র বাতাস বয়। গরম এবং জ্বলন্ত আবহাওয়ায়, উষ্ণ এবং ঝড়ো বাতাস, স্থানীয়ভাবে '" লু"' নামে পরিচিত, বইতে থাকে। স্বল্প আপেক্ষিক আর্দ্রতায় (৪০%) এই অবস্থাটি আরো বাড়ে। সমীক্ষার দেখা গেছে, এই জেলায় হিমালয়ের খুব বেশি প্রভাব পড়েনা, যেটি কাছাকাছি মিরাট এবং গোন্ডার ক্ষেত্রে পড়ে, সেখানে তাপমাত্রা কমে যায়। প্রাক-বর্ষার বৃষ্টি খুব কম হয় এবং এর সাথে কম আর্দ্রতা জন্য লুএর প্রভাব বেড়ে যায়, দুই এর প্রভাবে উচ্চ তাপমাত্রার সাথে তাপপ্রবাহ চলতে থাকে। জুনের শেষার্ধে বৃষ্টি আসে, কিন্তু তারিখের ঠিক থাকেনা বলে বৃষ্টির পূর্বাভাস দেওয়া খুব কঠিন। বৃষ্টি এলে তাপমাত্রা ৩০০সেন্টিগ্রেড পর্যন্ত কমে যায়। দক্ষিণ দিকে ও পশ্চিম দিকে বৃষ্টিপাত কমতে থাকে। বঙ্গোপসাগর থেকে আসা বায়ুর আধিপত্য থাকে। এই মরশুমটি অক্টোবরের মধ্যে শেষ হয়, যখন হঠাৎ করে তাপমাত্রা ও বৃষ্টিপাতের পরিমাণ কমে যায়। শীঘ্রই শীতের পরিস্থিতি আসে। পশ্চিমী নিম্নচাপের কারণে যে বৃষ্টি হয় তা এই অঞ্চলের রবি ফসলের জন্য খুব দরকারী। দেখা গেছে এই অঞ্চলের গড় বৃষ্টিপাত ১০৫ সেমি থেকে ১৫০ সেমির মধ্যে থাকে। "SITAPUR"। সংগ্রহের তারিখ ৮ ডিসেম্বর ২০১৯।  "Sitapur District"। সংগ্রহের তারিখ ৮ ডিসেম্বর ২০১৯।  "SITAPUR CLIMATE"। সংগ্রহের তারিখ ৮ ডিসেম্বর ২০১৯।  Sitapur district website টেমপ্লেট:Sitapur district টেমপ্লেট:Lucknow division topics
আবুল কালাম আজাদ সিদ্দিকী

আবুল কালাম আজাদ সিদ্দিকী বাংলাদেশ জাতীয়তাবাদী দলের রাজনীতিবিদ ও বাংলাদেশের জাতীয় সংসদের সংসদ সদস্য। তিনি ১৯৯৬ সালে ষষ্ঠ জাতীয় সংসদ নির্বাচন ও একই বছরের জুন মাসে সপ্তম জাতীয় সংসদ নির্বাচনে টাঙ্গাইল-৭ আসন থেকে সংসদ সদস্য নির্বাচিত হন। আজাদ সিদ্দিকী বাংলাদেশ জাতীয়তাবাদী দলের কেন্দ্রীয় নির্বাহী কমিটির শিশু বিষয়ক সম্পাদক ও টাঙ্গাইলের মির্জাপুর উপজেলা বিএনপির সভাপতি হিসেবে দায়িত্ব পালন করেন। ছাত্রজীবনে তিনি জাতীয়তাবাদী ছাত্রদলের রাজনীতি করতেন। ৬ নভেম্বর ২০১৮ সালে জাতীয় ঐক্যফ্রন্টের সভায় যোগ দিতে নেতাকর্মীদের সঙ্গে নিয়ে ঢাকার সোহরাওয়ার্দী উদ্যানে যাওয়ার সময় সমাবেশের প্রধান ফটক থেকে বাংলাদেশের গোয়েন্দা পুলিশ তাকে গ্রেফতার করে। ৯৬ সালের ১৫ ফেব্রুয়ারি ষষ্ঠ জাতীয় সংসদ নির্বাচন ও ১২ জুন সপ্তম জাতীয় সংসদ নির্বাচনে টাঙ্গাইল-৭ (মির্জাপুর) আসনে ধানের শীষ প্রতীকে সংসদ সদস্য নির্বাচিত হন। "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "আবুল কালাম আজাদ সিদ্দিকী"। প্রথম আলো। সংগ্রহের তারিখ ২০১৯-১২-০৮।  "সাবেক এমপি আবুল কালাম আজাদ সিদ্দিকী তিন দিনের রিমান্ডে | কালের কণ্ঠ"। Kalerkantho। সংগ্রহের তারিখ ২০১৯-১২-০৮।  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) ওয়েব্যাক মেশিনে আর্কাইভকৃত ১৫ সেপ্টেম্বর ২০১৮ তারিখে সপ্তম জাতীয় সংসদ সদস্যদের তালিকা (জুন ১৯৯৬) ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে
গোলপাতার গুড়

গোলপাতার গুড় গোল গাছের রস থেকে তৈরি করা হয়। গোলপাতার গুড় বাংলাদেশের পটুয়াখালী জেলার কলাপাড়া উপজেলার চারটি ইউনিয়নে তৈরি করা হয়। গোল গাছের রস খেঁজুর রসের মতো সকাল এবং সন্ধ্যায় আহরণ করে আগুনের উত্তাপে শুকিয়ে ঝোলা গুড় তৈরী করা হয়। বরিশাল অঞ্চলে গুড়কে মিঠা বলা হয়। স্বাদের গুণগত ভিন্নতার কারণে গোলপাতার গুড়কে খেজুরের গুড় এবং তালের গুড় থেকে সহজে আলাদা করা যায়৷ বাংলাদেশ ইক্ষু গবেষণা ইন্সটিটিউটের তত্ত্বাবধানে বাগেরহাটের মংলা উপজেলার মিঠাখালী ইউনিয়নের খোনকারবেড় গ্রামে গোলপাতার রস থেকে গুড় তৈরীর প্রকল্প চালু আছে। স্বাদের পাশাপাশি গোলের গুড়ের ঔষধিগুণ আছে। গোলপাতা ভারত মহাসাগর এবং প্রশান্ত মহাসাগর অঞ্চলের উপকূলীয় এবং মোহনা এলাকার এক প্রকার পাম জাতীয় উদ্ভিদ, যাদেরকে নিপা পাম নামে ডাকা হয়। এটি পামের একমাত্র প্রজাতি যা ম্যানগ্রোভ অঞ্চলে পাওয়া যায়। এটা মূল গণ নিপা হতে উদ্ভত একমাত্র প্রজাতি যার উপ প্রজাতি নিপোডিয়া। গোলগাছের চাষ অত্যন্ত লাভজনক এবং সহজসাধ্য । গোল চাষে খরচ কম এবং ব্যয়ের অনুপাতে আয় হয় অনেকগুণ বেশি কারণ চাষে রাসায়নিক সার ও কীটনাশক বিশেষ প্রয়োজন হয় না। গাছের বিশেষ কোন পরিচর্যা করতে হয়না। গাবনা বা গোলগাছের বীজ সংরক্ষণ করে তা নোনা জমিতে পুঁতে দিলেই চারা গজায়। একটি গোল-ছড়ায় একশ থেকে দেড়শটি বীজ থাকে ফলে একটা ছড়া থেকে দেড়শো গোল গাছ পাওয়া যায়। ম্যানগ্রোভ বা উপকূলীয় বনাঞ্চলে গোল গাছ প্রাকৃতিক ভাবে জন্মে। কলাপাতা উপজেলায় গোলগাছ চাষ করা হয় নিচূজলাভূমি, খালের পাড় ইত্যাদি জায়গায় যেখানে নোনাপানি সহজলভ্য। গোল গাছের বেড়ে ওঠার জন্যে লবনাক্ত পানি অপরিহার্য। গোলগাছের বাগানকে বলা হয় গোলবহর। আষাঢ় মাসে গোল গাছের ডাণ্ডিতে গাবনা ফল আসে। পৌষ মাসে ফলসহ মাটিচাপা দিয়ে ডাণ্ডিকে নুয়ে দেওয়া হয়। অগ্রহায়ণ মাসে ডাণ্ডিটি মানুষের পায়ের আলতো চাপে দক্ষতার সঙ্গে রসে ভার করার জন্য দোয়ানো হয়। ১৫ দিন দোয়ানোয় পর গাবনা ছড়ার আগাছা পরিষ্কার করে ডগার মাথা থেকে গাবনা ফলের থোকা ধারালো দা দিয়ে এক কোপে কেটে ফেলা হয়। ডাণ্ডির কাটা অংশ দিন তিনেক শুকিয়ে নেওয়ার পর সকাল-বিকেল দুইবেলা পাতলা করে চেঁছে ফেলা হয়। দুই সপ্তাহ এভাবে চাঁচ দেয়া হয়। দুই সপ্তাহ পরে প্রতিদিন বিকেলে উক্ত ডাণ্ডার মাথা থেকে কিঞ্চিত অংশ কেটে একটি ছোট্ট হাঁড়ি কিংবা ভাঁড় ঝুলিয়ে দেয়া হয়। পরদিন খুব ভোরে রস সংগ্রহ করা হয় এবং ভাঁড়টিকে ধুয়ে শুকোতে দেয়া হয়। পৌষ থেকে ফাল্গুন মাস পর্যন্ত রস সংগ্রহ করা হয়। একটি ডাণ্ডি থেকে ২৫০-৫০০ গ্রাম পর্যন্ত রস পাওয়া যায়। এই রসকে আগুনে জ্বাল দিয়ে ঘন করে গুড় প্রস্তুত করা হয়। রস জ্বাল দেওয়ার জন্যে গোলপাতা গাছের শুকনো মুথা (ডাটা) ব্যবহার করা হয়। ঘণ গুড়কে বিশেষ প্রক্রিয়ায় ছেঁকে নেয়া হয়। ২৫-৩০ লিটার রস ধরে এমন এক কলসি গোলপাতার গুড় থেকে তিন থেকে চার কেজি গুড় পাওয়া যায়৷ "গোলপাতারগুড়"। দৈনিক কালের কন্ঠ। সংগ্রহের তারিখ ৮ ডিসেম্বর ২০১৯।  "উপকূলের ব্যতিক্রমী ফসল গোলপাতার রস আর গুড়"। বাংলাদেশ প্রতিদিন। সংগ্রহের তারিখ ৮ ডিসেম্বর ২০১৯।  "গোলপাতার রস থেকে গুড় তৈরীর প্রকল্প"। দৈনিক ইত্তেফাক। সংগ্রহের তারিখ ৮ ডিসেম্বর ২০১৯।  "পটুয়াখালীর হাটবারে বিশেষ আকর্ষণ গোলপাতার গুড়"। চ্যানেল আই। সংগ্রহের তারিখ ৮ ডিসেম্বর ২০১৯।  John Leslie Dowe। Australian Palms: Biogeography, Ecology and Systematics। পৃষ্ঠা 83। সংগ্রহের তারিখ এপ্রিল ২০, ২০১২।  "খেজুর বা আখের নয়, এই শীতে বিকল্প গুড়ের সন্ধান দিল বাংলাদেশ"। ডেইলিহান্ট, ভারত। সংগ্রহের তারিখ ৮ ডিসেম্বর ২০১৯।  "গোলপাতার মধুর রস"। দেশ রূপান্তর। ২৭ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৯।
গোল মরিচ

গোল মরিচ (বৈজ্ঞানিক নাম: Piper nigrum ইংরেজি নাম Black pepper) পিপারাসি গোত্রের পিপার গণের একটি লতাজাতীয় উদ্ভিদ। এদের ফলকে শুকিয়ে মসলা হিসাবে ব্যবহার করা হয়। গোল মরিচের Pepper শব্দটি এসেছে সংস্কৃত ভাষার "পিপালী" শব্দ থেকে, যার অর্থ দীর্ঘ মরিচ। এখান থেকে উদ্ভূত হয়েছে লাতিন ভাষার piper যা মরিচ ও গোল মরিচ দুটোকেই বোঝানোর জন্য রোমানরা ব্যবহার করতো। গোল মরিচ ফলটি গোলাকার, ৫ মিলিমিটার ব্যাসের, এবং পাকা অবস্থায় গাঢ় লাল বর্ণের হয়ে থাকে। এর মধ্যে মাত্র ১টি বীজ থাকে। গোল মরিচ গাছের আদি উৎস দক্ষিণ ভারত। পৃথিবীর উষ্ণ ও নিরক্ষীয় এলাকায় এটির চাষ হয়ে থাকে। গোল মরিচের গুঁড়া পশ্চিমা (ইউরোপীয়) খাদ্যে মসলা হিসাবে ব্যবহার করা হয় প্রাচীন কাল থেকে। তবে ভারত বর্ষের মসলাধিক্য রান্নায় এটির ব্যবহার প্রচুর। এছাড়া ঔষধী গুণাগুণের জন্যেও এটি সমাদৃত। গোল মরিচে পাইপারিন (piperine) নামের রাসায়নিক উপাদান রয়েছে, যা থেকে এর ঝাঁঝালো স্বাদটি এসেছে। গ্যাসট্রিক, কফ, ঠাণ্ডাজনিত সমস্যায়, ক্যান্সার কোষের বৃদ্ধি ব্যাহত করতে, ওজন কমাতে বিশেষভাবে সাহায্য করে। গোলমরিচে অনেক পরিমানে মেন্থল আছে। শুকনো গোলমরিচের (০.৩-০ .৪%) -এ সাধারণত মেন্থল (৭-৪৮%), মেন্টোন (২০-৪৬%), মিথাইল অ্যাসিটেট (৩-১০%), মেন্থোফুরান (১-১৭%) এবং ১,৮-সিনোল (৩-৬%) সমন্বিত উদ্বায়ী তেল থাকে। এছাড়াও limonene, pulegone, caryophyllene এবং pinene সহ অনেক যৌগ সামান্য পরিমাণে রয়েছে। "Piper nigrum information from NPGS/GRIN"। www.ars-grin.gov। ২০০৮-১২-২৩ তারিখে মূল থেকে আর্কাইভ করা। সংগ্রহের তারিখ ২০০৮-০৩-০২।  "Mint Tea Health Benefits"। Gban'S & You (ইংরেজি ভাষায়)। ২০২১-০১-১৭। সংগ্রহের তারিখ ২০২১-০১-১৭।  Leung, Albert Y. (১৯৮০)। Encyclopedia of common natural ingredients used in food, drugs, and cosmetics। Internet Archive। New York : Wiley। আইএসবিএন 978-0-471-04954-8।  "Book sources"। Wikipedia (ইংরেজি ভাষায়)।  উইকিমিডিয়া কমন্সে গোল মরিচ সংক্রান্ত মিডিয়া রয়েছে। উইকিবইয়ের রান্নার বইগুলোতে নিম্নের বস্তুটির ওপর রেসিপি রয়েছে: Pepper গোল মরিচের পুষ্টিমান ওয়েব্যাক মেশিনে আর্কাইভকৃত ২৬ জানুয়ারি ২০২১ তারিখে "Black Pepper" from Plant Cultures, a collaboration between NYKRIS and Kew Gardens গোল মরিচের রাসায়নিক উপাদান (Dr. Duke's Databases) Mint Tea Health Benefits
বাংলাদেশে মাছ ধরা

ভারতীয় সমুদ্রে একেবারে উপকূলবর্তী অঞ্চল হওয়ায় বাংলাদেশ বঙ্গোপসাগরে বিপুল পরিমাণ সামুদ্রিক সম্পদের অধিকারী। বাংলাদেশের প্রায় ৪১,০০০ বর্গমাইল (১,১০,০০০ কিমি২) এর অর্থনৈতিক অঞ্চল রয়েছে, যা দেশটির আয়তনের ৭৩%। অন্যদিকে বিপুল পরিমাণ জনসংখ্যাসম্পন্ন বাংলাদেশ একটি ক্ষুদ্র ও উন্নয়নশীল দেশ। পূর্বে বাংলাদেশের মানুষেরা স্থলজ আমিষের উপর অধিক নির্ভরশীল ছিল। কিন্তু শিল্পায়ন ও নগরায়নের ক্রমাগত প্রক্রিয়া সীমিত স্থল এলাকাই অধিগ্রহণ করে ফেলছে। তাই এখন বিস্তৃত বঙ্গোপসাগরের সমুদ্রগর্ভে উৎপাদিত আমিষ ছাড়া দেশটির চাহিদা পূরণের খুব বেশি উপায় অবশিষ্ট নেই। বাংলাদেশীদের খাবারের ৮০ শতাংশের বেশি আমিষ আসে মাছ থেকে। ১৯৭০অর্থবছরে মোট জাতীয় উৎপাদনের ৬শতাংশ আসে মৎস্যখাত থেকে, যা তৎকালীন আধুনিক শিল্প উৎপাদনের থেকে প্রায় ৫০ শতাংশ বেশি। অধিকাংশ বাণিজ্যিক মাৎস্যজীবীরাই নিম্নবর্ণের হিন্দু যাঁরা অস্তিত্ব টিকিয়ে রাখার জন্য আদিম এবং বিপজ্জনক সব শর্তের অধীনে কাজ করে থাকে। তাঁরা তাঁদের কাজে অনেক বেশি দক্ষ ও উদ্ভাবনী। তাঁদের কিছু অংশ আবার ভোঁদড়ের সাহায্য নিয়ে থাকেন, যেগুলো পানির নিচে সাঁতার কেটে, মৎস্যজীবীদের জালের অভিমুখে মাছ তাড়িয়ে নিয়ে এসে (অবশ্য তারা পুরস্কার হিসেবে শিকারের কিছু অংশ পেয়ে থাকে) অনেকটা রাখালের মতো দায়িত্ব পালন করে থাকে। স্থানীয় চাহিদা পূরণে সাধারণত মিঠাপানির মাছই বেশি ব্যবহৃত হয়। ১৯৮৭ এর শেষের দিকে বাংলাদেশে চিংড়ি চাষ ও নিয়ন্ত্রণ পদ্ধতি তুলনামূলকভাবে অনগ্রসর ও প্রতি হেক্টরে উৎপাদনও যথেষ্ট কম ছিল। ১৯৮০ এর শেষের দিকে প্রায় সব ক্ষেত্রেই বাণিজ্যিক চিংড়িচাষ চিংড়ির বৈজ্ঞানিক নিবিড় উৎপাদনব্যবস্থার পরিবর্তে শিকার করে করা হতো। কৃষকরা চাষের জন্য মূলত প্রাকৃতিক চিংড়ির পোনা ও পরিণত চিংড়ির ওপরই নির্ভরশীল ছিল। এগুলো হয় পুকুরে জোয়ারের পানিবদলের সময় চিংড়ি আটকিয়ে নতুবা স্থানীয় মোহনা থেকে অথবা সরাসরি পুকুরে সংরক্ষণের মাধ্যমে সংগ্রহ করা হয়। এতে খুবই অনগ্রসর প্রযুক্তির ব্যবহার থাকা সত্ত্বেও চিংড়ি উৎপাদন ১৯৮০ এর মাঝামাঝি সময়ে হিমায়িত সমুদ্রিক পণ্য বাণিজ্যে গুরুত্বপূর্ণ ভূমিকা রেখেছে। বাংলাদেশে চিংড়ি উৎপাদন বাণিজ্য নিম্ন গুণগতমান ও নিম্ন মূল্যের কারণে ক্ষতিগ্রস্ত হচ্ছে।. Heitzman, James; Worden, Robert, সম্পাদকগণ (১৯৮৯)। "Fisheries"। Bangladesh: A Country Study। Washington, D.C.: Federal Research Division, Library of Congress। পৃষ্ঠা 128–129।  Cato, James C.; Subasinge, S. (সেপ্টেম্বর ২০০৩)। Unnevehr, Laurian J., সম্পাদক। "Case Study: The Shrimp Export Industry in Bangladesh" (PDF)। Food Safety in Food Security and Food Trade। 2020 Vision Focus। Washington, DC: International Food Policy Research Institute। সংগ্রহের তারিখ ২৭ এপ্রিল ২০১২।  বাংলাদেশের মাছের তালিকা
ভাগবত প্রসাদ মোহান্তি

ভাগবত প্রসাদ মোহান্তি (২৭ নভেম্বর ১৯২৯ – ৮ ডিসেম্বর ২০১৯) ভারতের ওড়িশার একজন রাজনীতিবিদ ও আইনজীবী ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি তিনবার উড়িষ্যা বিধানসভার বিধায়ক হিসেবে নির্বাচিত হয়েছিলেন। এছাড়া, তিনি উড়িষ্যা সরকারের উচ্চশিক্ষা মন্ত্রী হিসেবেও দায়িত্ব পালন করেছেন। ভাগবত প্রসাদ মোহান্তি ১৯২৯ সালের ২৭ নভেম্বর জন্মগ্রহণ করেন। তিনি ১৯৭১ সালে প্রজা সোশালিস্ট পার্টির প্রার্থী হিসেবে কেন্দ্রপাড়া থেকে উড়িষ্যা বিধানসভার বিধায়ক হিসেবে নির্বাচিত হন। পরবর্তীতে, তিনি ভারতীয় জাতীয় কংগ্রেসে যোগদান করেন। ১৯৮৫ ও ১৯৯৫ সালে তিনি ভারতীয় জাতীয় কংগ্রেসের প্রার্থী হিসেবে তিনি উড়িষ্যা বিধানসভার বিধায়ক হিসেবে নির্বাচিত হয়েছিলেন। ভাগবত প্রসাদ মোহান্তি ২০১৯ সালের ৮ ডিসেম্বর ৯০ বছর বয়সে প্রয়াত হন। "Former Odisha Minister Bhagabat Mohanty Passes Away"। Sambad English। ৮ ডিসেম্বর ২০১৯। সংগ্রহের তারিখ ৮ ডিসেম্বর ২০১৯।  "Former Odisha Minister Bhagabat Prasad Mohanty No More"। Kalinga TV। ৮ ডিসেম্বর ২০১৯। সংগ্রহের তারিখ ৮ ডিসেম্বর ২০১৯।  "Bhagabat Prasad Mohanty"। www.odishahelpline.com। ৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৯।  "Orissa Assembly Election Results in 1971"। www.elections.in। ১৬ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৯।  "Orissa Assembly Election Results in 1985"। www.elections.in। ৪ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৯।  "Orissa Assembly Election Results in 1995"। www.elections.in। সংগ্রহের তারিখ ২৩ অক্টোবর ২০১৯।  "Former Odisha Min Bhagabat Mohanty Passes Away"। Pragativadi। ৮ ডিসেম্বর ২০১৯। ৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৯।  "ପୂର୍ବତନ ଉଚ୍ଚଶିକ୍ଷା ମନ୍ତ୍ରୀ ଭାଗବତ ପ୍ରସାଦ ମହାନ୍ତିଙ୍କ ପରଲୋକ : କିଷାନ ସତ୍ୟାଗ୍ରହ, ସମବାୟ ଆନ୍ଦୋଳନ ସହ ଜଡ଼ିତ ଥିଲେ ଭାଗବତ ପ୍ରସାଦ"। Kanak News (ওড়িয়া ভাষায়)। ৮ ডিসেম্বর ২০১৯। সংগ্রহের তারিখ ৮ ডিসেম্বর ২০১৯।
সুদীপ্ত সাঈদ খান

সুদীপ্ত সাইদ খান একজন বাংলাদেশি সাংবাদিক, লেখক ও চিত্রনাট্যকার। তিনি জান্নাত (২০১৮) চলচ্চিত্রের কাহিনি রচনার জন্য ৪৩তম জাতীয় চলচ্চিত্র পুরস্কারে শ্রেষ্ঠ কাহিনীকার বিভাগে পুরস্কার লাভ করেন। সুদীপ্ত সাইদ খান লেখালেখির শুরু ১৯৯৫ সালে। শুরুতে ছড়া লিখলেও পরে কবিতা লেখা শুরু করেন। ২০১১ সালে বাংলা একাডেমির তরুণ লেখক প্রকল্পের তৃতীয় ব্যাচে প্রশিক্ষণও নিয়েছেন তিনি। তার প্রকাশিত বইয়ের সংখ্যা দুটি । শিশু কিশোর বিষয়ক কবিতার বই ‘রূপসী’ প্রকাশিত হয় ২০০৬ সালে। ১০ বছর বিরতি নিয়ে ২০১৬ সালে প্রকাশ করেন তার দ্বিতীয় বই, কাব্যগ্রন্থ ‘মাতাল আত্মপাঠ’। কবিতা চর্চার পাশাপাশি তিনি লিটল ম্যাগ আন্দোলনের সঙ্গেও সম্পৃক্ত ছিলেন। ‘লিটলম্যাগ প্রাঙ্গণ’ এর নির্বাহী সম্পাদক হিসেবে দায়িত্ব পালন করেছেন। নিজের সম্পাদনায় ‘নৈর্ব্যক্তিক’ নামে একটি লিটলম্যাগ সম্পাদনাও করেছেন। পেশাগত জীবনে সুদীপ্ত সাংবাদিকতার সঙ্গে সম্পৃক্ত। ২০০৮ সাল থেকে বিভিন্ন জাতীয় দৈনিক পত্রিকা ও নিউজ পোর্টালে সাংবাদিকতা করে বর্তমানে দৈনিক কালবেলা পত্রিকায় সহ-সম্পাদক হিসেবে কর্মরত রয়েছেন। এর আগে তিনি দৈনিক দেশরূপান্তর, প্রিয় ডটকম, চ্যানেল আই, বাংলা ট্রিবিউন, নিউজবাংলাদেশ, পাক্ষিক অনন্যা, পাক্ষিক তারকা কাগজ’সহ একাধিক অনলাইন ও পত্রিকায় কাজ করেছেন। ২০১৮ সালে তিনি জান্নাত চলচ্চিত্রের কাহিনি রচনা করেন। এটি ছিল চলচ্চিত্রে তার প্রথম কাজ। এই চলচ্চিত্রের কাহিনি রচনার জন্য তিনি শ্রেষ্ঠ কাহিনীকার বিভাগে জাতীয় চলচ্চিত্র পুরস্কার অর্জন করেন। শ্রেষ্ঠ কাহিনীকার বিভাগে জাতীয় চলচ্চিত্র পুরস্কার (২০১৮) "জাতীয় চলচ্চিত্র পুরস্কার প্রদানের আসর বসছে আজ"। দেশ টিভি। ৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৯।  "শ্রেষ্ঠ কাহিনীকার হিসেবে জাতীয় চলচ্চিত্র পুরস্কার পেলেন সাংবাদিক সুদীপ্ত"। দৈনিক ইনকিলাব। সংগ্রহের তারিখ ৮ ডিসেম্বর ২০১৯।
লংকা (দ্ব্যর্থতা নিরসন)

লংকা বলতে বোঝানো হতে পারে - মরিচ বা লংকা এক প্রকারের ঝাল ফল, যা রান্নাতে মসলা হিসাবে ব্যবহার করা হয় শ্রীলঙ্কা দক্ষিণ এশিয়ার একটি রাষ্ট্র লঙ্কা হিন্দু মহাকাব্যে বর্ণিত অসুররাজ রাবণের রাজধানী এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বিশ্ব বিবাহ দিবস

বিশ্ব বিবাহ দিবসটি আমেরিকান সংস্থা ওয়ার্ল্ডওয়াইড ম্যারেজ এনকাউন্টার দ্বারা স্পনসর করা একটি অনুষ্ঠান, ক্যাথলিক গির্জা বিবাহের এনকাউন্টার আন্দোলনের সাথে যুক্ত এবং প্রতি বছর ফেব্রুয়ারির দ্বিতীয় রবিবারে পালন করা হয়। এর উদ্দেশ্য হিসাবে ঘোষণা করা হয়েছে: "বিশ্ব বিবাহ দিবস স্বামী ও স্ত্রীকে পরিবারের ভিত্তি, সমাজের প্রাথমিক একক হিসাবে সম্মান করে । এটি দৈনন্দিন বিবাহিত জীবনে তাদের বিশ্বস্ততা, ত্যাগ এবং আনন্দের সৌন্দর্যের প্রতি সম্মান দেয়। " বিবাহ "World Marriage Day"। সংগ্রহের তারিখ ২৫ ফেব্রুয়ারি ২০১২। World Marriage Day is sponsored by Worldwide Marriage Encounter.  "History of Worldwide Marriage Encounter"। Worldwide Marriage Encounter। ১২ মে ২০১২ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১২।  wmd.wwme.org – Retrieved February 18, 2012. "Purpose and History"। World Marriage Day। ২৫ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১২।
তুর্কি ফুটবল ফেডারেশন

তুর্কি ফুটবল ফেডারেশন (তুর্কি: Türkiye Futbol Federasyonu, ইংরেজি: Turkish Football Federation; এছাড়াও সংক্ষেপে টিএফএফ নামে পরিচিত) হচ্ছে তুরস্কের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৩ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৯ বছর পর ১৯৬২ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর তুরস্কের রাজধানী ইস্তাম্বুলে অবস্থিত। এই সংস্থাটি তুরস্কের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে সুপার লীগ, তুর্কি কাপ এবং তুর্কি সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে তুর্কি ফুটবল ফেডারেশনের সভাপতির দায়িত্ব পালন করছেন নিহাত ওজদেমির এবং সাধারণ সম্পাদকের দায়িত্ব পালন করছেন কাদির কারদাস। তুর্কি ফুটবল লীগ পদ্ধতিটি আট স্তরে বিভক্ত, যা শীর্ষ স্তর সুপার লীগ হতে স্থানীয় শৌখিন বিভাগ পর্যন্ত বিস্তৃত। ১৮ আগস্ট ২০১৯ পর্যন্ত হালনাগাদকৃত। ৭ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২০।  "TFF » İş Ortakları" (তুর্কি ভাষায়)। Turkish Football Federation। ২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "TFF Başkanlarının Dönemleri ve Yönetim Kurulları" [Periods of TFF Presidents and Board of Directors] (তুর্কি ভাষায়)। Turkish Football Federation। ১৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৯।  উইকিমিডিয়া কমন্সে তুর্কি ফুটবল ফেডারেশন সংক্রান্ত মিডিয়া রয়েছে। দাপ্তরিক ওয়েবসাইট (তুর্কি) তুর্কি ফুটবল (ইংরেজি) ফিফা-এ তুর্কি ফুটবল ফেডারেশন ওয়েব্যাক মেশিনে আর্কাইভকৃত ৩ জানুয়ারি ২০১৯ তারিখে (ইংরেজি) উয়েফা-এ তুর্কি ফুটবল ফেডারেশন (ইংরেজি)